CELEX: 62019CN0128
Language: hu
Date: 2019-02-18 00:00:00
Title: C-128/19. sz. ügy: A Corte suprema di cassazione (Olaszország) által 2019. február 18-án benyújtott előzetes döntéshozatal iránti kérelem — Azienda Sanitaria Provinciale di Catania kontra Assessorato della Salute della Regione Siciliana

27.5.2019   
            
            
               HU
            
            
               Az Európai Unió Hivatalos Lapja
            
            
               C 182/14
            
         
      A Corte suprema di cassazione (Olaszország) által 2019. február 18-án benyújtott előzetes döntéshozatal iránti kérelem — Azienda Sanitaria Provinciale di Catania kontra Assessorato della Salute della Regione Siciliana
      (C-128/19. sz. ügy)
      (2019/C 182/18)
      Az eljárás nyelve: olasz
      
         A kérdést előterjesztő bíróság
      
      Corte suprema di cassazione
      
         Az alapeljárás felei
      
      
         Felülvizsgálatot kérelmező fél: Azienda Sanitaria Provinciale di Catania
      
         Ellenérdekű fél: Assessorato della Salute della Regione Siciliana
      
         Az előzetes döntéshozatalra előterjesztett kérdések
      
      
                  1)
               
               
                  Az EK-Szerződés 87. és 88. cikke — jelenleg az EUMSZ 107. cikk és az EUMSZ 108. cikk —, valamint az Európai Közösségek Hivatalos Lapjának2000. február 1-jei számában közzétett 2000/C 28/02 bizottsági közleményben foglalt, „az agrárágazatban nyújtott állami támogatásokról szóló közösségi iránymutatások”alapján a 2005. december 22-i [19]. sz. szicíliai tartományi törvény 25. cikkének 16. bekezdésében előírt rendelkezés — amely szerint „a 2000. december 23-i 32. sz. tartományi törvény 134. cikke értelmében és azzal összhangban az 1989. június 5-i 12. sz. tartományi törvény 1. cikkében rögzített célok megvalósítása céljából 20 000 ezer euró fordítható a fertőző és járványos betegségekkel 2000 és 2006 között történő megfertőződés miatt levágott állatok tulajdonosainak a szicíliai helyi egészségügyi hatóságtól járó összegek megfizetésére, valamint a gyógyításba bevont szabad foglalkozású állatorvosoknak az említett évekre járó illetmény megfizetésére. Az e bekezdésben meghatározott célok megvalósítására a 2005-ös költségvetési évben 10 000 ezer euró (417702-es fejezet, 10.3.1.3.2-es alapelőirányzat) költhető el. Az ezt követő költségvetési évek tekintetében a módosított és kiegészített, 1999. április 27-i 10. sz. tartományi törvény 3. cikke 2. bekezdésének e) pontja értelmében kell rendelkezni”— olyan állami támogatásnak minősül-e, amely az ilyen vállalkozások vagy termékek előnyben részesítése által torzítja a versenyt vagy azzal fenyeget?
               
            
                  2)
               
               
                  Jóllehet, a 2005. december 22-i 19. sz. szicíliai tartományi törvény 25. cikkének 16. bekezdésében előírt rendelkezés — amely szerint „a 2000. december 23-i 32. sz. tartományi törvény 134. cikke értelmében és azzal összhangban az 1989. június 5-i 12. sz. tartományi törvény 1. cikkében rögzített célok megvalósítása céljából 20 000 ezer euró fordítható a fertőző és járványos betegségekkel 2000 és 2006 között történő megfertőződés miatt levágott állatok tulajdonosainak a szicíliai helyi egészségügyi hatóságtól járó összegek megfizetésére, valamint a gyógyításba bevont szabad foglalkozású állatorvosoknak az említett évekre járó illetmény megfizetésére. Az e bekezdésben meghatározott célok megvalósítására a 2005-ös költségvetési évben 10 000 ezer euró (417702-es fejezet, 10.3.1.3.2-es alapelőirányzat) költhető el. Az ezt követő költségvetési évek tekintetében a módosított és kiegészített, 1999. április 27-i 10. sz. tartományi törvény 3. cikke 2. bekezdésének e) pontja értelmében kell rendelkezni”— főszabály szerint olyan állami támogatásnak minősülhet, amely az ilyen vállalkozások vagy termékek előnyben részesítése által torzítja a versenyt vagy azzal fenyeget, megállapítható-e annak az EK-Szerződés 87. és 88. cikkével — jelenleg az EUMSZ 107. cikkel és az EUMSZ 108. cikkel — való összeegyeztethetősége azon indokok figyelembevételével, amelyek az Európai Bizottságot a 2002. december 6-i C(2002)4786 határozatával annak megállapítására késztették, hogy az Európai Közösségek Hivatalos Lapjának2000. február 1-jei számában közzétett 2000/C 28/02 bizottsági közleményben foglalt, „az agrárágazatban nyújtott állami támogatásokról szóló közösségi iránymutatásokban”előírt feltételek teljesülése esetén a 40/1997 szicíliai tartományi törvény 11. cikkében és a 22/1999 tartományi törvény 7. cikkében előírt hasonló szövegű rendelkezések összeegyeztethetők az EK 87. cikkel és az EK 88. cikkel?